b'\n_START_ARTICLE_\nStopalo\n_START_PARAGRAPH_\nStopalo je biolo\xc5\xa1ka struktura prisutna kod brojnih \xc5\xbeivotinja, kori\xc5\xa1tena u kretanju. Kod brojnih \xc5\xbeivotinja, stopalo je odvojeni organ na zavr\xc5\xa1nom dijelu noge sa\xc4\x8dinjeno od jednog ili vi\xc5\xa1e segmenata, u pravilu uklju\xc4\x8duju\xc4\x87i kand\xc5\xbee ili nokte.\n_START_SECTION_\nUobi\xc4\x8dajeni oblici\n_START_PARAGRAPH_\nKod kopnenih \xc5\xbeivotinja, neki \xc4\x8dlankono\xc5\xa1ci i svi kralje\xc5\xa1njaci imaju slo\xc5\xbeene organe stopala. Stopalo \xc4\x8dlankono\xc5\xa1ca poznato je kao \xc4\x8dlanak (tarsus), i smje\xc5\xa1ten je distalno od goljenice. Kod primitivnih kukaca, \xc4\x8dlanak je bio jedinstven segment, no u razvijenijih kukaca \xc4\x8dlanak je sastavljen do pet segmenata, obi\xc4\x8dno s kand\xc5\xbeama._NEWLINE_Stopala kopnenih kralje\xc5\xa1njaka, tetrapoda, razvila su se po prvi puta u vodozemaca iz peraja njihovih ribljih predaka, riba koje su iza\xc5\xa1le iz vode prije otprilike 370 milijuna godina, u gornjem devonu, vjerojatno radi izbjegavanja grabe\xc5\xbeljivaca i iskori\xc5\xa1tavanja ve\xc4\x87u raznolikost izvora hrane na kopnu. Prednji i stra\xc5\xbenji udovi ranih tetrapoda razvili su se iz prsnih i zdjeli\xc4\x8dnih peraja njihovih ribljih predaka, no raniji oblici stopala poput onih u ihtiostege ve\xc4\x87 su sadr\xc5\xbeavali oblik stopala kakve dana\xc5\xa1nji tetrapodi imaju._NEWLINE_Kopneni kralje\xc5\xa1njaci po stopalim su krakaterizirani kao tabana\xc5\xa1i, polutabana\xc5\xa1i ili prsta\xc5\xa1i. Kod tabana\xc5\xa1a, poput \xc5\xbeaba, medvjeda i ljudi, \xc4\x8ditav donji dio stopala podupire te\xc5\xbeinu \xc5\xbeivotinje. Kod polutabana\xc5\xa1a, poput vukova i ptica, prsti nose te\xc5\xbeinu \xc5\xbeivotinje, dok su gornji dijelovi stopala, ru\xc4\x8dni zglob i gle\xc5\xbeanj, uzdignuti. Naposljetku, kod prsta\xc5\xa1a, poput krava i konja, \xc4\x8dak su i prsti uzdignuti, dok se \xc5\xbeivotinja kre\xc4\x87e na vrhovima svojih noktiju, koji su se razvili radi podupiranja velike te\xc5\xbeine i nazivaju se kopitima.\n_START_SECTION_\nAnatomija\n_START_PARAGRAPH_\n\xc4\x8covjek spada u skupinu tabana\xc5\xa1a; stopalo \xc4\x8ditavim donjim dijelom nosi te\xc5\xbeinu tijela. Ko\xc5\xbea na tabanima gu\xc5\xa1\xc4\x87a je od svih podru\xc4\x8dja prekrivenih ko\xc5\xbeom na ljudskom tijelu. Evolucija \xc4\x8dovjeka potaknula je postanak gu\xc5\xa1\xc4\x87e ko\xc5\xbee na stopalima zbog njegova postupnog kretanja na samo dvije noge.\n_START_SECTION_\nUobi\xc4\x8dajena mjerenja\n_START_PARAGRAPH_\nJedan od na\xc4\x8dina mjerenja kratkih udaljenosti na tlu jest postavljanjem jednog stopala izravno pred drugo stopalo, \xc5\xa1to je dovelo do prihva\xc4\x87anja stope kao jedinice duljine, iako ne odgovaraju sva stopala ovoj mjernoj jedinici.'